CELEX: 32020R0150
Language: et
Date: 2020-02-04 00:00:00
Title: Komisjoni Rakendusmäärus (EL) 2020/150, 4. veebruar 2020, milles käsitletakse Komagataella phaffii CGMCC 12056 abil toodetud 6-fütaasi preparaadi lubamist broilerite, munemiseks ja aretuseks kasvatatavate noorkanade ja vähe levinud kodulinnuliikide nuumlindude, munemiseks või aretuseks kasvatatavate noorlindude söödalisandina (loa hoidja Andrés Pintaluba S.A.) (EMPs kohaldatav tekst)

5.2.2020   
               
               
                  ET
               
               
                  Euroopa Liidu Teataja
               
               
                  L 33/9
               
            
         KOMISJONI RAKENDUSMÄÄRUS (EL) 2020/150,
         4. veebruar 2020,
         milles käsitletakse Komagataella phaffii CGMCC 12056 abil toodetud 6-fütaasi preparaadi lubamist broilerite, munemiseks ja aretuseks kasvatatavate noorkanade ja vähe levinud kodulinnuliikide nuumlindude, munemiseks või aretuseks kasvatatavate noorlindude söödalisandina (loa hoidja Andrés Pintaluba S.A.)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöötades kasutatavate söödalisandite lubade taotlemise nõue ning selliste lubade andmise alused ja kord.
                  
               
                     (2)
                  
                  
                     Kooskõlas määruse (EÜ) nr 1831/2003 artikliga 7 on esitatud taotlus Komagataella phaffii (CGMCC12056) abil toodetud 6-fütaasi preparaadi lubamiseks. Taotlusele olid lisatud kõnealuse määruse artikli 7 lõikes 3 nõutud üksikasjad ja dokumendid.
                  
               
                     (3)
                  
                  
                     Taotluses käsitletakse loa andmist Komagataella phaffii (CGMCC12056) abil toodetud 6-fütaasi preparaadi kasutamiseks broilerite, munemiseks kasvatatavate noorkanade ja vähe levinud kodulinnuliikide nuumlindude, munemiseks või aretuseks kasvatatavate noorlindude söödalisandina ning selle klassifitseerimist söödalisandite kategooriasse „zootehnilised söödalisandid“.
                  
               
                     (4)
                  
                  
                     Euroopa Toiduohutusamet (edaspidi „toiduohutusamet“) jõudis oma 2. aprilli 2019. aasta arvamuses (2) järeldusele, et kavandatud kasutustingimuste juures ei avalda Komagataella phaffii (CGMCC12056) abil toodetud 6-fütaasi preparaat kahjulikku mõju loomade tervisele ega tarbijate või keskkonna ohutusele. Toiduohutusamet jõudis ka järeldusele, et kõnealune söödalisand võib sensibiliseerida hingamiselundeid. Seetõttu leiab komisjon, et tuleks võtta asjakohaseid kaitsemeetmeid, mis võimaldavad ennetada kahjulikku mõju inimeste tervisele, eelkõige söödalisandi kasutajate puhul. Toiduohutusamet jõudis järeldusele, et kõnealune söödalisand võib parandada fosfori kasutamist. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
                  
               
                     (5)
                  
                  
                     
                        Komagataella phaffii (CGMCC12056) abil toodetud 6-fütaasi preparaadi hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
                  
               
                     (6)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas kirjeldatud valmistist, mis kuulub söödalisandite kategooriasse „zootehnilised lisandid“ ja funktsionaalrühma „seedimist soodustavad ained“, lubatakse kasutada söödalisandina kõnealuses lisas esitatud tingimustel.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. veebruar 2020
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  EFSA Journal (2019); 17(4):5692.
      
      
         
            LISA
            
                        Söödalisandi identifitseerimisnumber
                     
                     
                        Loa hoidja
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Aktiivsuse ühikuid 12 % niiskusesisaldusega täissööda kg kohta
                     
                  
                        
                           Kategooria: zootehnilised lisandid. Funktsionaalrühm: seedimist soodustavad ained.
                        
                     
                  
                        4a31
                     
                     
                        Andrés Pintaluba S.A.
                     
                     
                        6-fütaas
                        EC 3.1.3.26
                     
                     
                        
                           Söödalisandi koostis
                        
                        6-fütaasi preparaat (EC 3.1.3.26) minimaalse aktiivsusega:
                        
                           Komagataella phaffii CGMCC 12056 abil toodetud
                        tahkel kujul: 20 000  U (1)/g
                        vedelal kujul: 20 000  U/ml
                     
                     
                        Broilerid
                        Munemiseks ja aretuseks kasvatatavad noorkanad
                        Vähe levinud kodulinnuliikide nuumlinnud ning munemiseks ja aretuseks kasvatatavad noorlinnud
                     
                     
                        –
                     
                     
                        250 U
                     
                     
                         
                     
                     
                        
                                    1.
                                 
                                 
                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.
                                 
                              
                                    2.
                                 
                                 
                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendit.
                                 
                              
                     
                        25. veebruar 2030
                     
                  
                        
                           Toimeaine kirjeldus
                        
                        
                           Komagataella phaffii CGMCC 12056 abil toodetud 6-fütaasi preparaat
                     
                  
                        
                           Analüüsimeetod
                            (2)
                        
                        Fütaasi aktiivsuse kvantifitseerimiseks söödalisandis: kolorimeetriline meetod, mis põhineb fütaasi ensümaatilisel reaktsioonil fütaadiga – VDLUFA 27.1.4;
                        fütaasi aktiivsuse kvantifitseerimiseks eelsegudes: kolorimeetriline meetod, mis põhineb fütaasi ensümaatilisel reaktsioonil fütaadiga – VDLUFA 27.1.3;
                        fütaasi aktiivsuse kvantifitseerimiseks söödas: kolorimeetriline meetod, mis põhineb fütaasi ensümaatilisel reaktsioonil fütaadiga – EN ISO 30024.
                     
                  
               (1)  Üks ühik on ensüümi kogus, mis pH-väärtusel 5,5 ja temperatuuril 37 °C vabastab fütaadist ühe mikromooli anorgaanilist fosfaati minutis.
            
               (2)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports